“สปริงนิวส์” คว้ารางวัล “สถานีโทรทัศน์ขวัญใจมหาชน”
"สปริงนิวส์" รับรางวัล "มายามหาชน 2016" สถานีโทรทัศน์ยอดเยี่ยมขวัญใจมหาชน จัดขึ้นโดยนิตยสาร Maya Channel ร่วมกับสถานีข่าวบันเทิงมายาชาแนล 
31 ส.ค. 2559

นางสาว วทันยา วงษ์โอภาสี ประธานเจ้าหน้าที่บริหาร บริษัท สปริงนิวส์ คอร์ปอเรชั่น จำกัด ได้เดินทางเข้ารับรางวัล “มายามหาชน 2016” สถานีโทรทัศน์ยอดเยี่ยมขวัญใจมหาชน จัดขึ้นโดยนิตยสาร Maya Channel  ร่วมกับสถานีข่าวบันเทิงมายาชาแนล ณ หอประชุมใหญ่ศูนย์วัฒนธรรม เมื่อวันอังคารที่ 30 สิงหาคม 2559 โดยได้กล่าวว่า “รางวัลความสำเร็จนี้จะเป็นแรงผลักดันสำคัญให้กับสถานีที่จะมุ่งมั่นทำหน้าที่ของสื่อสารมวลชนที่ดีต่อไป”
นอกจากนี้นางสาววทันยา ยังได้กล่าวเพิ่มเติมเกี่ยวกับเรื่องการเช่าหัวหนังสือพิมพ์ฐานเศรษฐกิจ โดยบริษัท นิวส์ เน็ตเวิร์ค มัลติมีเดีย จำกัด ซึ่งถือหุ้นโดยบริษัท นิวส์ เน็ตเวิร์ค คอร์ปอร์เรชั่น จำกัด (มหาชน) หรือ NEWS จำนวน 99.99%
“ว่าในฐานะที่ตนเป็นกรรมการผู้จัดการใหญ่ ของบริษัท NEWS มีความเห็นว่า การลงทุนเข้ามาบริหารงานในหนังสือพิมพ์ฐานเศรษฐกิจครั้งนี้ จะช่วยขยายการลงทุนในธุรกิจข่าว ไปยังธุรกิจหนังสือพิมพ์ข่าวที่มีชื่อเสียงในประเทศมาเป็นระยะเวลายาวนานส่งผลให้มีเครือข่ายที่ครบวงจรมากขึ้น และยังสามารถขยายฐานลูกค้าที่บริโภคข่าวสารผ่านหนังสือพิมพ์ที่มีฐานลูกค้าอยู่เป็นทุนเดิมแล้ว ซึ่งเราไม่ต้องใช้เวลาสร้างฐานลูกค้าใหม่ แต่เป็นการพัฒนาและต่อยอดธุรกิจให้กับบริษัท เชื่อมั่นว่าจะสร้างผลตอบแทนที่ดีจากการลงทุน”
